EEN - Hrvatska

Nacionalni info dan CIP Eko-inovacije 2012
2012-05-14 15:45 (Europe/Zagreb)
Već tradicionalno, početkom svibnja Europska komisija raspisuje natječaj za financiranje projektnih prjiedloga iz programa CIP Eko-inovacije, a ove godine se godine natječaj objavljuje 8. svibnja 2012.
Također već tradicionalno, Hrvatska gospodarska komora pobrinut će se da sve informacije o natječaju, mogućnosti, uvjeti i kriteriji pravovremeno dopru do hrvatskih subjekata. Povodom otvaranja natječaja iz EU programa CIP Eko-inovacije, 14. svibnja 2012. održat će se nacionalni info dan u organizaciji Europske poduzetničke mreže Hrvatske te Ministarstva poduzetništva i obrta, u Vijećnici Hrvatske gospodarske komore u Zagrebu, Rooseveltov trg 2, s početkom u 9:30.
Potvrđeno je sudjelovanje predstavnika Europske agencije za konkurentnost i inovacije (EACI) iz Brisela, gospodina Theodora Staikosa koji kao Project Officer radi na provedbi uspješnih projekata i jedan je od ključnih stručnjaka koji vode ovaj program.
Iskoristite njegovu prisutnost te ako imate već spremnu projektnu ideju prijavite se za individualne konzultacije s gospodinom Staikosom, kako biste dobili smjernice i korisne savjete pri samoj prijavi.
Nadalje, izuzetna nam je čast i ove godine ugostiti predstavnika uspješnog hrvatskog projekta RUCONBAR, profesora Lakušića, koordinatora projektnog tima koji je prvi u Hrvatskoj ostvario financiranje iz ovog kompleksnog ali izvrsnog programa financiranja.
Predstavit ćemo i novu pogodnost od nedavno dostupnu hrvatskim poduzetnicima – EU Sinergo krediti Privredne banke Zagreb. Riječ je o povoljnijim kreditima koje PBZ nudi poduzetnicima u suradnji s Europskim investicijskim fondom u okviru programa CIP EIP.
Naravno, info dan je i ove godine besplatan i dostupan svim hrvatskim poduzetnicima.
PROGRAM I PRIJAVNICA U PRIVITKU.
O CIP-u
CIP je provedbeni program Europske Unije koji ima za cilj potaknuti konkurentnost europskih poduzeća. Program se provodi od 2007. do 2013. godine i raspolaže budžetom od 3.62 milijardi eura, a namijenjen je prije svega financiranju projekata malih i srednjih poduzetnika. Također, CIP je program usmjeren održivom razvoju inovativnog malog i srednjeg poduzetništva, usklađen s politikom zaštite okoliša, korištenjem obnovljivih izvora energije, uz mogućnost lakšeg pristupa financijskim oblicima pomoći i učenja na primjerima najbolje prakse.
O Eko-inovacijama
Eko-inovacije, potprogram Programa Zajednice CIP, podrazumijevaju sve oblike inovacijskih aktivnosti koje rezultiraju ili čiji je cilj bitno poboljšanje zaštite okoliša. Eko-inovacije uključuju nove proizvodne procese, nove proizvode ili usluge te nove metode poslovanja i upravljanja, čije će korištenje ili provedba spriječiti ili znatno smanjiti rizike za okoliš, zagađenje i sve druge negativne posljedice uporabe resursa tijekom životnog ciklusa srodnih aktivnosti.
Prioritetna područja su i ove godine sljedeća, a sukladno politikama Europske unije: recikliranje i iskorištavanje otpadnih materijala, sektor graditeljstva: smanjenje potrošnje resursa i otpada u proizvodnji, prehrambeni proizvodi i učinkovito korištenje vode, zeleno poslovanje i “inteligentna” nabava.

Međunarodni poslovni sastanci tvrtki iz područja kreativnih industrija
2012-05-10 16:24
BROKERAGE EVENT- međunarodni poslovni sastanci tvrtki iz područja
kreativnih industrija

10 Svibnja 2012, Tehnološki park Varaždin, Centar kreativnih industrija CREATI::VA
Varaždin, Hrvatska

Opis tema koje će biti prezentirane:
1. “Kulturni kvartovi” kao model urbane regeneracije
Radionica “Kulturni kvartovi kao model urbane regeneracije je zamišljena kao prikaz strukturnih obilježja i principa koji su osnova za stvaranje modela za urbanu obnovu. Glavni zadatak kulturnog kvarta je susret sa stvarnim potrebama građana i aktivaciju razvojnih potencijala stvaralačkih snaga prisutnih na teritoriju određenog kvarta.
Radionica je podijeljena u dva dijela – teorijski i praktični.Teoretski dio sadrži ekskurzus centara kreativnih / kulturnih industrija počevši od ex-industrijskog grada sa sjevera Engleske (Sheffield, Wolverhampton, Newcastle) međunarodno priznatih centara kao Museumsquartieru u Beču, Temple Bar u Dublinu, Grand Opera House u Belfast na kulturne četvrti u Bolton. Nakon teorije radionice sudionici će imati priliku da sudjeluju u radnom dijelu ujključivanjem u kreativno promišljanje urbanog razvoja..
Predstavlja: Nataša Korošec, diplomirala je na Akademiji likovnih umjetnosti u Santa Giulia u Bresci. Master u marketing i menadžment u kulturi i umjetnosti u Cattolica del Sacro Cuore u Brescia. Kao likovni umjetnik, radi na konceptu identiteta i slobode. Koristi razne forme umjetničko izraza: skulpture, fotografije, instalacije, slikarstvo, performanse …, u suradnji s industrijom i akademskom zajednicom kako bi se postigli snažni rezultati inovativnim pristupima u razvoju kreativnosti, inovativnosti i poduzetništva unutar gradskih gospodarstava.
2. Inovativni poslovni modeli u kretivnoj industriji
Novi modeli distribucije i promovije potiću promjene u funkcioniranju tržišta. Što je još važnije za odabir autonomnih radnji pojedinaca ili tvrtki, novi alati za informacijskih i komunikacijskih tehnologija omogućuju kreativno izražavanje i distribuciju proizvoda i usluga, čak i za one koji nisu imali priliku doći do šire publike.
kako alati novih tehnologija utječu na rad u kreativnom gospodarstvu? Ili kako objasniti visoke profite na besplatnom, partnerstvu sa kupcima i konkurencijom, ili koristiti kreativnost nekog drugog za poboljšanje vlastite konkurentnosti….
Predstavlja: Boris Golob mag.ing. poslovni savjetnik i predavač čije su savjetodavne usluge usmjerene na razvoj sustava mjerenja strateških pokazatelja poslovanja, na projekte „customercentric“ reinžinjeringa i integracije marketinga, prodaje i postprodajnih usluga te na unapređenje i inoviranje poslovanja. Tijekom svoje karijere je sudjelovao u projektima razvoja i komercijalizacije inovacija proizvoda, usluga i načina poslovanja u trgovini, uslužnim djelatnostima, ugostiteljstvu, metalnoj industriji, proizvodnji roba široke potrošnje, IT sektoru i energetici.
Kao predavač razvija tridesetak različitih edukacija temeljenih na najnovijim svjetskim teoretskim i praktičnim saznanjima upravljanja obogaćenih iskustvima i mogućnostima primjene u domaćem gospodarstvu, u organizaciji poduzeća Dragon d.o.o. Rijeka i u suradnji s Hrvatskom gospodarskom komorom HGK, Hrvatskom udrugom poslodavaca HUP, Europskom poduzetničkom mrežom EEN, Poslovno inovacijskim centrom BICRO na kojima je sudjelovalo oko 2.000 polaznika iz dvjestotinjak poduzeća.
Član je Udruge poslovnih savjetnika, EFQM ovlašteni procjenitelj izvrsnosti (EFQM European Excellence Assesor), BICRO savjetnik, predavač PUMA programa usavršavanja menadžera pri Hrvatskoj udruzi poslodavaca, trener procesnog benchmarkinga prema EFQM metodologiji.
Od 2010. godine je direktor Znanstveno-tehnologijskog parka Sveučilišta u Rijeci.
3. razvoj kreativne industrije u kontekstu socijalnog poduzetništva
Socijalno poduzetništvo je u procesu ubrzanog razvoja i privlai pozornost različitih sektora, a posebno je značajno kao kontekst za razvoj kreativnih industrija. Pojam socijalnog poduzetništva pojavljuje se u medijima, predmet je proučavanja na sveučilištima, te u različitom kontekstu pruža informacije o strategijama različitih istaknutih organizacija koje ohrabruju socijalni razvoj. Postoji nekoliko razloga zašto socijalnog poduzetništvo postaje sve popularnije: kao temeljni razlog mogli bismo spomenuti da u socijalnim poduzetnicima postoji nešto što je zanimljivo i atraktivno – osobito se to odnosi na priču o tome kako i zašto rade ono što rade. Ti izvrsne pojedinci uspjeli su unatoč svim preprekama za ostvarivanje svoje briljantne ideje i stvaranje novih proizvoda i usluga koje dramatično poboljšavaju živote svih nas. Socijalno poduzetništvo naglašava važnost poticanja društvenih promjena ….
Prezentira: Goran Milosevic univ.dipl.oec., Konzultant sa širokim profesionalnim i praktičnim iskustvom u uspješnoj realizaciji projekata. Provodi različite treninge i edukacije odraslih u području socijalnog poduzetništva.

YAPI -TURKEYBUILD 2012, Poslovni susreti u Istanbulu
2012-05-03 10:49 - 2012-05-04 10:49
Enterprise Europe Network ISTANBUL (IST BUSSINOVA – Istanbul Chamber of Industry) and YEM Fair is organizing the Brokerage Event at TurkeyBuild which is one of the biggest fair in construction sector. In 2011, 1100 domestic and foreign companies have participated to the fair and 111.320 professional representatives have visited the fair. The total area of the fair ground is 81.000 sqm covering 12 Halls and outdoor area.
The main sectors involved are:
-JOINERY (DOORS – WINDOWS), FACADE,
-FINISHING, COVERINGS, INTERIOR DOORS AND ACCESSORIES,
-INSULATION, BUILDING CHEMICALS, ROOF,
-STRUCTURAL SYSTEMS, LANDSCAPING, INSTALLATION
-INTERNATIONAL GROUP PARTICIPATIONS,
-AUTOMATIC DOOR-GATES, SUN PROTECTION,
-CONSTRUCTIONAL STEEL, PREFABRICATED STRUCTURES,
-ELECTRICITY, LIGHTING, AUTOMATION, ELEVATOR, SOFTWARE,
-CONSTRUCTION MACHINERY AND HAND TOOLS,
It is possible to get more information about YAPI -Turkey Build b2b meetings from below web site:
http://www.een-b2b.org/trbuild2012/ShowContent.aspx?id=162

The fair is an opportunity to see the latest product, technologies and services in Europe, North Africa and Middle and Near East for the visitors.
The Brokerage Event at YAPI -Turkeybuild will be held in 3-4 May 2012.
You can reach the detailed information about the fair from http://www.yemfuar.com/English.aspx?Sid=2017
For Detailed Information:

Mehmet Akif MERAL |trbuild@iso.org.tr | Tel: 0212 292 21 57 / 173
İstanbul Chamber Of Industry

Enterprise Europe Network İSTANBUL

Poziv na posjet delegacije gospodarstvenika iz Srbije - Poslovni razgovori -
2012-04-26 11:00
Županijska komora Rijeka u suradnji s Privrednom komorom Srbije organizira prijem gospodarske delegacije. U sklopu poslovnog susreta biti će organizirani poslovni razgovori srpskih i hrvatskih tvrtki koji će se održati 26. travnja 2012, godine u velikoj dvorani ŽK Rijeka, Bulevar oslobođenja 23.
Program:
9.30 – 10.00 Registracija sudionika
10.00 – 10.15 Pozdravna riječ
mr.sc. Vinko Mičetić, predsjednik ŽK Rijeka
Zoran Popović, konzul žerar Generalnog konzulata Republike Srbije u Rijeci
prof.dr.sc. Vidoje Vujić, obnašatelj dužnosti Župana Primorsko-goranske županije
10.15 – 11.00 Riječ voditelja delegacije PK Srbije i predstavljanje srpskih tvrtki, g. Milivoje Miletić, direktor Biroa za regionalnu suradnju PK Srbije
Informacija o gospodarskim odnosima Hrvatske i Srbije, g. Goran Masnec, direktor predstavništva HGK u Srbiji
Informacija o gospodarstvu Primorsko-goranske županije, g. Igor Frković, stručni suradnik Odsjeka za industriju ŽK Rijeka
11.00 – 11.15 Pauza za kavu
11.15 – 13.00 Bilateralni razgovori tvrtki
13.00 Domjenak
U prilogu Vam dostavljamo popis članova srpske delegacije s opisom djelatnosti i područjem interesa tvrtki te Obrazac za prijavu. Molimo da zanimanje za sudjelovanje u poslovnim razgovorima iskažete dostavom popunjenog Obrasca najkasnije do petka, 20. travnja 2012. godine.

Poziv na Hrvatsko-Mađarski poslovni skup
2012-04-26 10:23
Hrvatska gospodarska komora Županijska komora Split i Veleposlanstvo Republike Mađarske u Zagrebu, pozivaju Vas na

Mađarsko –hrvatski poslovni skup
na temu zaštita okoliša
koji će se o održati u prostorijama Županijske komore Split, Obala Ante Trumbića 4 dana 26.04.2012. (četvrtak) u 09.30 h
Uz brojne mađarske tvrtke, institucije, skupu će prisustvovati i pomoćnik ministrice za zaštitu okoliša, predstavnici ureda za zaštitu okoliša Splitsko dalmatinske županije, predstavnici grada Splita, koji će prema programu koji dostavljamo u privitku, održati izlaganja na temu aktualnog stanja te problematike u zbrinjavanju otpada.
Nadamo se da će i Vaša tvrtka svojim sudjelovanjem doprinijeti razmjeni isustava na ovu temu te u direktnom kontaktu s mađarskim tvrtkama predstaviti svoje poslovanje.
Molimo da popunjavanjem prijavnice, najkasnije do 20.04.2012. osigurate svoje mjesto na ovom značajnom gospodarskom događaju.
Program:
Četvrtak, 26. travnja 2012.
Mjesto održavanja: Županijska komora Split, Obala Ante Trumbića 4
Jezik komunikacije tijekom foruma: engleski (hrvatsko-engleski simultani prijevod)
10.00-10.20 Pozdravni govori s hrvatske i mađarske strane
predsjednica Županijske komore Split gđa. Jadranka Radovanić
župan Splitsko-dalmatinske županije gosp. Ante Sanader
počasni konzul Mađarske dr. Ivo Staničić
izvršna direktorica Udruženja pružatelja usluga i proizvođača u industriji zaštite okoliša dr. Hilda Farkas
10.20-11.00 prof.dr.sc. Davor Škrlec, pomoćnik ministrice i osobni izaslanik ministrice zaštite okoliša i prirode:
predstavnik Upravnog odjela za graditeljstvo, komunalne poslove, infrastrukturu zaštitu okoliša Splitsko–dalmatinske županije:
Aktualno stanje problematike zbrinjavanja otpada u Splitsko-dalmatinskoj županiji
predstavnik grada Splita- prof. dr.sc. Jakša Miličić, savjetnik gradonačelnika za poslove gospodarenja komunalnim otpadom:
Regionalni centar za zbrinjavanje otpada
Sanacija odlagališta komunalnog otpada – Karepovac
11.00-11.40 Razvojna strategija mađarske industrije zaštite okoliša, uloga industrije zaštite okoliša u oživljavanju gospodarstva dr. Hilda Farkas
11.40-12.00 Stanka za kavu
12.00-12.15 Predstavljanje mađarskih tvrtki
12.15-14.00 Bilateralni razgovori (osiguran mađarsko/hrvatski prijevod)
14.00-15.00 Domjenak

Poziv na radionicu: "PROMOCIJA ISTRAŽIVANJA I INOVACIJA U FUNKCIJI KONKURENTNOSTI"
2012-04-20 15:09
20. travnja 2012, na Kampusu Sveučilišta u Rijeci, zgrada Znanstveno-tehnologijskog parka – STeP RI, Rijeka
koji u partnerstvu organiziraju Tehnički fakultet Sveučilišta u Rijeci, Znanstveno-tehnologijski park – STeP RI i Europska poduzetnička mreža Hrvatske-EEN, u okviru projekta WBC-VMnet i EEN, s ciljem jačanja suradnje između znanosti i gospodarstva, posebice u području istraživanja i inovacija.
U okviru radionica, nakon uvodnog otvaranja biće predstavljeni različiti primjeri implementacije istraživanja i inovacija sa akademske strane, tako i uspješni primjeri poslovne zajednice koji temelje svoj razvoj na ulaganjima u istraživanja i inovacije. Temeljem toga, biće predstavljeni i sustavi potpore inovativnim poduzetnicima, kao i vrlo povezana tema zaštita intelektualnog vlasništva.
Poslijepodnevni dio rezerviran je za „brokerage“ aktivnosti gdje je cilj kroz promociju i mobilizaciju istraživačkih resursa u regiji, pokrenuti inovacije u domaćim poduzećima i njihovo veće uključenje u međunarodne projekte što će omogućiti i pojedinačni sastanci zainteresiranih strana.
Osim učešća predstavnika Sveučilišta, potpornih subjekata, partnerskih institucija, WBC-VMnet i EEN projekta, te stručnjaci iz područja istraživanja, inovacija i intelektualnog vlasništva.
Cilj je okupiti na jednom mjestu što veći broj poduzeća, istraživačkih timova, institucija za potporu malim i srednjim poduzećima, razvojnih agencija, kao i predstavnika fondova za financiranje istraživanja i inovacija.
U cilju što bolje organizacije skupa (Agenda u prilogu) općenito, a posebice „brokerage“ aktivnosti molimo Vas Vaše učešće prijavite najkasnije do 18. travnjapopunjavanjem Registracijskog upitnika, također u prilogu, i na taj način omogućite predstavljanje vaših istraživanja, proizvoda, usluga i projektnih ideja, potencijalnim partnerima ili jednostavno sudjelujete.

Poziv na seminar: "Metode i politike određivanja cijena"
2012-04-12 09:42
Metode i politike određivanja cijena
koji će se održati u četvrtak, 12. travnja 2012. godine u prostorima
Znanstveno-tehnologijskog parka Sveučilišta u Rijeci d.o.o. pod pokroviteljstvom Europske poduzetničke mreže (European Enterprise Network-EEN http://www.een.hr/)
U današnjem okruženju ekonomska kretanja koja utječu na profitabilnost se mijenjaju kod svake promjene tehnologije, zakonodavstva, tržišta, relativnih troškova proizvodnje, potrošačevih potreba i konkurencije. Samim time dolazi do potrebe za promjenama cijena. Znate li da promjena cijene od samo 1% može povećati dobiti za čak 10%. Dobro formiranom cjenovnom politikom možete zahvatiti veće tržište, imati zadovoljnije kupce i više zarađivati.
Odluka o razini cijene je vrlo kompleksna i uvelike ovisi o potražnji, troškovima, konkurenciji i percepciji vrijednosti proizvoda.
Kako onda odrediti „pravu cijenu“, „optimalnu cijenu“? Kako se nositi s prigovorima na cijenu? Kako reagirati na zahtjeve za „odstupanjem od cijene“? Kako komunicirati vrijednost i cijenu proizvoda ili usluge?
Cilj seminara je pružiti polaznicima uvid u metode i politike određivanja cijena sa svrhom postizanja dugoročne profitabilnosti poduzeća.
Edukacija je namijenjena poduzetnicima početnicima ali i vlasnicima i članovima uprava postojećih malih i srednjih poduzeća.
SADRŽAJ
Što je cijena?
Cijena i ostali elementi marketinškog miksa
Pitanja koja se pojavljuju prilikom odlučivanja o cijeni:
Metode određivanja cijena
Određivanje cijene temeljeno na percepciji vrijednosti
Interakcija prodavač kupac
Razvoj politike cijena
Politika cijena kao odgovor na prigovor o cijeni
Politike cijena u doba recesije
Komunikacija vrijednosti
Komunikacija cijene
Trajanje i način prijave
Mjesto održavanja: Znanstveno-tehnologijski park Sveučilišta u Rijeci d.o.o., Slavka Krautzeka 83/a, Rijeka (učionica na prvom katu)
Trajanje: 9:00-15:30 sati Cijena: NE PLAĆA SE (seminari su plaćeni od strane Europske poduzetničke mreže)
Prijavite se tako što ćete poslati ispunjenu prijavnicu mailom na jbmarcelja@uniri.hr najkasnije do utorka, 10. travnja 2012 do 16h.
Eventualnu spriječenost molimo javiti na 051 265 962 ili 099 241 48 49.
Broj sudionika je ograničen, a prijave se prihvaćaju prema redoslijedu zaprimanja. Prijava druge osobe iz iste tvrtke prihvaća se u slučaju preostalih slobodnih mjesta. Dodatne informacije o seminaru možete dobiti putem telefona pozivom na broj: +385 (0)51 265 962 ili 051 265 961.
Predavačica
Jana Blažević Marčelja imenovana je voditeljicom ureda Znanstveno-tehnologijskog parka Sveučilišta u Rijeci u ožujku 2009. godine. na kojoj poziciji i danas radi kao osoba odgovorna za administrativno i financijsko poslovanje. Tijekom svog rada se kontinuirano educira te postaje certificirani Pricing Professional pri Professional Pricing Society. Diplomirala je na ekonomskom fakultetu u Rijeci te se stručno usavršavala u Beču nakon čega je vodila niz razvojnih projekta. Ima devet godina iskustva na području edukacije, razvoja novih proizvoda, unapređenja poslovnih procesa te razvoja novih tehnoloških rješenja.

Međunarodni susret u Budimpešti 02.-03.04.2012. (prehrambena industrija)
2012-04-02 15:01 - 2012-04-03 15:01
Međunarodni susret u Budimpešti 02.-03.04.2012. (prehrambena industrija)
Imate ideju za razvojni međunarodni projekt i tražite partnera iz prehrambene ili neke druge vezane industrije? Željeli biste sudjelovati u programu EUREKA?
U Budimpešti u razdoblju 02.-03.04.2012. održava se međunarodni susret (“Food for future – future of food”).
Popunite obrazac za iskazivanje projektne ideje na dnu stranice i pošaljite ga na nora.jeney@ngm.gov.hu do srijede 28.3. te pronađite partnere.
Na taj način možete sudjelovati bez da fizički putujete u Mađarsku.
Više o događanju i programu susreta:
http://eureka.kormany.hu/food-for-future-future-of-food-budapest

WhoHack – kombinacija dobre zabave i zanimljivog projekta
2012-03-30 14:04
Veliko nam je zadovoljstvo najaviti drugi hackathon koji startup firma WhoAPI i Znanstveno-tehnologijski park Sveučilišta u Rijeci (uz potporu Europske poduzetničke mreže) organiziraju dana 30. ožujka 2012. godine u Rijeci (Kampus u Rijeci, zgrada Znanstveno-tehnologijskog parka, Slavka Krautzeka 83/a).
WhoAPI je projekt koji je pokrenula mlada tvrtka Pametni Upiti iz Rijeke koja je zahvaljujući svojoj inovativnosti i tržišnom potencijalu postala korisnik potpora u Znanstveno-tehnologijskom parku (program inkubacije).
Zadatak na WhoHack-u je napraviti mobilnu aplikaciju za iOS, Android, Windows Phone ili, ako se ne radi o nativnom rješenju, za JS/HTML5/Canvas u manje od 10 sati. Osnovni cilj je da se što više „ninja developera“ dobro provede stvarajući zanimljiv projekt.
Agenda: 10:00 – kava u Caffe bar Fusion (prvi kat) 11:00 – kreće hakiranje 12:30 – ručak (restoran u Kampusu) 13:30 – nastavlja hakiranje 18:00 – pizza time 21:00 – rok za izradu i objavu rješenja
Kako se prijaviti?
Sudjelovanje na WhoHack-u je besplatno. Možete se prijaviti kao developer (maksimalni broj sudionika 42) ili kao „smetalo“ (odnosno osoba koju jednostavno zanima WhoHack). U oba slučaja samo kliknite na sljedeći link https://www.entrio.hr/event/whohack-02-225.
Nagrada
Poslovno mentoriranje stručnjaka iz Znanstveno-tehnologijskog parka Sveučilišta u Rijeci Besplatni upad na Cloud i domain konferenciju koja će se održati 16. Lipnja u Rijeci Buduća pomoć WhoAPI-jevog tima Jedno iznenađenje

Seminar "Kako poslovati s Nizozemskom"
2012-03-28 12:03 - 13:03

Poziv na 1. Međunarodnu konferenciju „unapređivanje zaštite okoliša u poslovanju kroz europsku poduzetničku mrežu“
2012-03-27 14:46 - 2012-03-29 14:46
Poziv na 1. Međunarodnu konferenciju „unapređivanje zaštite okoliša u poslovanju kroz europsku poduzetničku mrežu“
koja će se održati u Osijeku 27.-29.03.2012. na Sveučilištu Josip Juraj Strossmayer u Auli Magna na Trgu Sv. Trojstva 3 u Osijeku.
TERA TEHNOPOLIS d.o.o. osnovana je 2002.g. kao zajednički pothvat Sveučilišta J.J. Strossmayera Osijek, Grada Osijeka i Osječko-Baranjske županije. Organizator je 1. Međunarodne konferencije „Unapređivanje zaštite okoliša u poslovanju kroz Europsku poduzetničku mrežu – GREEN projekt“ na kojoj će znanstvenici i poduzetnici koji su u svoje poslovne zadaće implementirali zeleno poslovanje, održati panel izlaganja u kojima će se govoriti o postignutim projektnim rezultatima i aktualnim temama u zaštiti okoliša, a radovi koji će se izlagati biti će objavljeni u Zborniku radova i objavljeni u stručnom časopisu.

Zaštita okoliša je područje od posebnog interesa za TERA TEHNOPOLIS – trenutno administriramo 3 EU projekta u zaštiti okoliša. Projekt GREEN bavi se zaštitom okoliša u sektorima prehrambene industrije i proizvodnje građevinskog materijala. Cilj projekta je doprinijeti poboljšanju okolišnih performansi malih i srednjih poduzeća u Europi i dati potporu Europskoj poduzetničkoj mreži u riješavanju problema okoliša u navedena dva specifična sektora.
Do sada su registrirani sudionici iz 9 država, a partneri na projektu su gospodarske komore iz Italije, Rumunjske, Grčke, Bugarske, Slovenije, Crne Gore i Turske, kao i Fondacija MIR iz Makedonije i Institut Mihajla Pupina iz Srbije. Pokrovitelj Konferencije je Ministarstvo zaštite okoliša i prirode. Konferencija je ujedno i prilika za upoznavanje potencijalnih partnera za EU projekte u području zaštite okoliša i uspostavljanje suradnje s malim i srednjim poduzetništvom, te nadležnim institucijama u svrhu komercijalizacije.
Više informacija i program Konferencije nalaze se na web stranici www.tera.hr/green2012, gdje se do 25.03.2012. također može izvršiti i registracija koja je obavezna za sve sudionike. Za sve ostale informacije, možete se obratiti na telefon 031/251-000, a kontakt osobe su Ana-Mari Kordek i Ana Nikšić.
Službeni jezik Konferencije je engleski, a sudionicima će biti omogućen simultani prijevod.

1. Nacionalna klasterska konferencija i poslovni razgovori C2C (Cluster to Cluster)
2012-03-27 13:23 - 19:23
Poziv na C2C i konferenciju
Gospodarska komora Pečuha-Baranje i Hrvatska gospodarska komora pozivaju vas na prvu
Nacionalnu klastersku konferenciju i poslovne razgovore C2C (Cluster to Cluster) Pečuh (Mađarska), 27. ožujka 2012.
gdje ćete imati priliku razgovarati s mađarskim i drugim klasterima, odnosno tvrtkama – članicama klastera te ostvariti poslovnu suradnju. Posebno je zadovoljstvo pozvati vas na ovaj B2B/C2C događaj ali i poslijepodnevni kulturni događaj s programom pod nazivom „Upoznajte klastere, kušajte vina“.
Kada?
27. ožujka 2012. (13-19h)
Gdje?
7625 Pécs, Majorossy Imre u.36, Mađarska
Očekuje se da će svaka mađarska regija predstavljati svoju gospodarsku granu (30-50 klastera) iz različitih sektora (profili klastera šalju se unaprijed): strojarstvo, građevina, energija, obnovljiva energija, turizam, zdravstvo, biotehnologija, farmaceutska industrija, stvaralaštvo, eko-turizam, vino, nuklearna industrija i domaći proizvodi.
Velike su šanse da pronađete mađarski klaster koji odgovara vašem profilu jer klasteri koji izlaze na međunarodno tržište su konkurentniji.
Nema kotizacije ali prijava je obavezna.
VAŽNO:
1.Potrebno je ispuniti standarni formular i pošaljite na e-mail:enagy@pbkik.hu do 5. ožujka 2012.
2.Ukoliko predstavljate klastere molimo vas da ispunite formular C2C detailed form online prije završnog roka.
Sve prijavnice će biti objavljene na web stranici kako bi se mogli bolje pripremiti za pregovore (odabrati odgovarajućeg partnera za razgovor).
Prilozi:
Prijavnica (u prilogu,ispuniti i poslati nazad e-mailom prije roka)
Cluster information sheet (popuniti online, prije roka)
Pécs hotels (slijediti link ispod naziva hotela)

Poziv na međunarodne gospodarske susrete “Tourism@GAST 2012”
2012-03-23 12:21
Poziv na međunarodne gospodarske susrete
Hrvatska gospodarska komora Županijska komora Split, uz potporu partnera iz Europske poduzetničke mreže, organizira
5. međunarodne gospodarske susrete pod nazivom
“Tourism@GAST 2012”
koji će se održati u petak 23.03.2012. s početkom u 09:30 sati u sklopu međunarodnog sajma GAST, 7. – 11. ožujka 2012., Split.

Multilateralni gospodarski susreti Tourism@GAST 2012 nastavak su istoimenih gospodarskih susreta pri sajmu GAST uz sudjelovanje više od stotinu sudionika. Do sada su ostvareni mnogobrojni individualni sastanci i direktni kontakti među poduzetnicima.
Zadovoljstvo sudionika izraženo je željom većine da i ove godine budu dio ovog, sada već tradicionalnog događanja u sklopu uspješnog sajma GAST.
Sajam GAST je ključno mjesto susreta brojnih proizvođača i trgovaca iz djelatnosti prehrane, pića, hotelske i ugostiteljske opreme. Prepoznat je u poslovnim krugovima kao mjesto ugovaranja logistike za turističku sezonu. Manifestacija je koja bilježi godišnji trend rasta, kako izlagačkog prostora, broja izlagača i broja posjetitelja od 35%, tako i broja sklopljenih i ugovorenih poslova, što je u sajamskoj industriji Hrvatske prava rijetkost. Za više informacija o sajmu pozivamo Vas da posjetite web stranice: www.gastfair.com.
Gospodarski susreti (brokerage event)
Nudimo Vam jedinstvenu priliku susreta s hrvatskim i međunarodnim tvrtkama, na prethodno ugovorenim individualnim sastancima, prema Vašem izboru, a u slijedećim segmentima:
– Tour operatori i turističke agencijeHoteli, moteli i kampovi
– Zdravstveni i wellness turizam
– Seoski, eko i aktivni turizamPromet (autobusni, željeznički i zračni)Osiguranje i financije
– Turističke investicije
– Ugostiteljstvo, hrana i piće
– Gastronomska ponuda i potražnjaInternet turizam
Kontakt osobe Europske poduzetničke mreže stoje Vam na raspolaganju u procesu prijave i tijekom sastanaka.
Sudjelovanje je potpuno besplatno.
I ove godine očekujemo partnere iz Njemačke, Bosne i Hercegovine, Srbije, Crne Gore, Slovenije, Makedonije, Italije, Mađarske, ali i drugih zemalja.
Naravno, naše partnere prvenstveno privlačite Vi, Vašim prijavama.
Za dodatne informacije, stojimo Vam na raspolaganju.

Nataša Bušić
Phone: +385 21 321 143
Fax: +385 21 346 956
Email: nbusic@hgk.hr
Web: www.hgk.hr

Goranka Košta
Phone: +385 21 321 135
Fax: +385 21 346 956
Email: gkosta@hgk.hr
Web: www.hgk.hr

Sudjelujte svojim projektom na Financijskom dijalogu u Beču
2012-03-22 10:46 - 2012-03-23 10:46
Za provedbu Strategije EU za Dunavsku regiju (EU Strategy for the Danube Region – EUSDR) kao makro-regionalne strategije usvojene 2010. godine od strane EU Komisije, a koja obuhvaća sve zemlje uz Dunav -u Beču se u 22. i 23. ožujka 2012. godine organizira prvi Dunavski financijski dijalog.
Radi se o zajedničkoj inicijativi Europske komisije i dunavskih zemalja te drugih dionika kojoj je glavni cilj usklađivanje postojećih programa i politika kako bi se osnažila suradnja i integracija.Strategijom je određeno jedanaest prioritetnih područja. Unutar desetog prioritetnog područja „Institucionalni kapaciteti i suradnja“, za čiju su koordinaciju zadužene Austrija (grad Beč) i Slovenija, kao važan element istaknuta je pomoć vlasnicima projekata u regiji na razvoju projektnih prijedloga, te usklađivanje različitih izvora sredstava.
Unutar tog prioriteta u Beču se u ožujku planira organizirati prvi Dunavski financijski dijalog, kao dio niza takvih dijaloga, koji ima za cilj okupiti mala i srednja poduzeća i financijske institucije iz cijele Dunavske regije.
Mala i srednja poduzeća i obrtnici imat će priliku predstaviti svoje projekte i upoznati se sa raspoloživim izvorima sredstava (zajmova, bespovratnih potpora, garancija) za njihovo financiranje.
Prihvatljivi su projekti koji se odnose na prioritete Strategije EU za Dunavsku regiju s budžetom između 1 i 25 milijuna EUR, iz područja: – transporta – energije – kulture – okoliša – tehnologija – obrazovanja – sigurnosti
Sudjelovanje je moguće samo na temelju prijave.
Program i link za registraciju:http://groupspaces.com/CapacityandCooperation/item/223882/register
Zainteresirani više informacija mogu pronaći u dokumentima priloženim uz ovu obavijest: – Program Dunavskog financijskog dijaloga – Strategija EU za Dunavsku regiju – Kriteriji za odabir projekata – Obrazac prijave
Kontakt osoba:Biljana NovakovicPA10C – Office metis GmbHDonau-City-Straße 6A-1220 ViennaT + 43 699 10 89 31 40F +43 1 997 15 70 66

Poziv na konferenciju i gospodarske susrete: EUREKA KOREA DAY 2012 „Bringing Korean and European Innovation Together’, Bruxelles
2012-03-21 13:11 - 2012-03-23 13:11
Južna Koreja pridružena je članica međuvladine europske inicijative EUREKA www.eurekanetwork.org koja pruža podršku međunarodnim projektima tržišno usmjerenog istraživanja i razvoja. Kako bi približili Koreju potencijalnim partnerima iz Europe, Ministarstvo znanja i gospodarstva Koreje i Korejski institut za tehnološki napredak u suradnji s Tajništvom EUREKE te uz podršku Madžarske kao trenutno predsjedavajuće zemlje EUREKE organiziraju konferenciju i gospodarske susrete za predstavnike institucija, tvrtki i akademske zajednice. Cilj događanja formiranje je konzorcija za buduće projekte razvoja inovativnih proizvoda.
Očekuje se sudjelovanje do 60 odabranih predstavnika korejskog inovacijskog sustava, agencija za financiranje, velikih korporacija i malih i srednjih poduzetnika.
Poseban fokus stavlja se na projekte iz sektora: ICT, telekomunikacije, prehrambena tehnologija, „green technology“

Program događanja nalazi se u privitku.
Mrežna stranica događanja www.eurekaday.co.kr
Registracija za sudjelovanje: http://www.eurekaday.kr/registration/registration_01.asp?sMenu=reg1
Za dodatna pitanja obratite se na eureka@bicro.hr.

Održan info dan o programu Erasmus za poduzetnike početnike
2012-03-16 15:13
Dana 16. ožujka 2012. u Vijećnici Hrvatske gospodarske komore održan je Info-dan o programu „Erasmus za poduzetnike početnike“ (Erasmus for Young Entrepreneurs). Ovaj Info dan organizirala je Hrvatska gospodarska komora u okviru Europske poduzetničke mreže (EEN). Program je predstavio šef odjela za poduzetništvo pri Europskoj komisiji gdin. Marko Curavić.
Prezentaciju koju je održao gdin. Curavić možete pronaći ovdje.
Info dan bio je namijenjen potpornim institucijama – potencijalnim prijaviteljima na natječaj, obzirom da se od ove godine program otvara i za Hrvatsku. Naime, radi se o programu koji postoji već nekoliko godina, ali je bio dosad namijenjen isključivo zemljama članicama EU. Novina koja se uvodi od ove godine je da mogu sudjelovati i zemlje korisnice CIP-a, pa tako i Hrvatska.
Natječaj je namijenjen posredničkim organizacijama (intermediary organisation) koje lokalno vode ovaj programom mobilnosti kojem je cilj da poduzetnici početnici uče od iskusnih poduzetnika koji vode malo ili srednje poduzeće u nekoj od zemalja članica EU. Posredničke institucije mogu biti komore, inkubatori, poduzetnički centri i druge institucije potpore poduzetništvu.
Za poduzetnike, program nudi mogućnost da poduzetnici početnici uče od iskusnih poduzetnika koji vode malo ili srednje poduzeće u nekoj od zemalja članica EU. Riječ je o radu od 1 do 6 mjeseci s iskusnim poduzetnikom koje se provodi uz pomoć posrednika, koji potiče:
razmjenu iskustava između poduzetnika početnika i postojećih poduzetnikapristup novim tržištima i potragu za potencijalnim poslovnim partnerimaumrežavanje između poslovnih ljudi i između MSP-apoduzetnike da razvijaju nove poslovne veze i saznaju više o poslovnim prilikama u nekoj drugoj zemlji
Na razmjenu mogu ići i osobe koje nemaju još osnovanu tvrtku, ali moraju imati razvijen poslovni plan, ili tvrtke do tri godine starosti. Važnu ulogu pri ostvarivanju razmjene posredničke organizacije koje se obično udružuju u međunarodne konzorcije. Projekti traju 18 mjeseci, a budžet je maksimalno 180.000 eura po konzorciju. Krajnji rok za prijavu je 31. svibnja 2012.
Zainteresirani hrvatski poduzetnici moći će ostvariti razmjenu od veljače 2013. Ukoliko bude uspješnih prijavitelja iz Hrvatske, poduzetnici će moći ići u razmjenu preko hrvatske posredničke institucije. Ukoliko to neće biti slučaj, hrvatski poduzetnici će svejedno moći ostvariti razmjenu, ali preko posredničke institucije iz neke od susjednih zemalja npr. Slovenije, Mađarske, Italije itd.
Korisni linkovi:
više o programu
natječaj za posredničke organizacije

Europska poduzetnička mreža pokrovitelj je konferencije o intelektualnom vlasništvu INTELEKTIV
2012-03-14 14:05
Zadovoljstvo nam je pozvati Vas da sudjelujete na 3. godišnjoj konferenciji o komercijalizaciji, upravljanju i zaštiti intelektualnog vlasništva Intelektiv, u organizaciji Američke gospodarske komore u Hrvatskoj (AmCham). Aktualna gospodarska tematika koja će se odraziti na ovogodišnji program Intelektiva je pridruženje Hrvatske Europskoj uniji.
Intelektiv 2012. će stoga u prijepodnevnom dijelu programa kroz niz stručnih predavanja pružiti uvid u kretanja EU zakonodavstva, pregled trenutne situacije u Srednjoj i Istočnoj Europi s naglaskom na izazove provođenja mjera zaštite intelektualne imovine.
U popodnevnom dijelu predviđena su 4 panela koji su razvrstani u 2 šire teme: Inovacije i potencijali te Novi poslovni modeli u digitalnoj ekonomiji. Dinamična diskusija i razmjena iskustava među sudionicima konferencije – poduzetnicima, pravnim stručnjacima i predstavnicima nadležnih institucija neosporno će pridonijeti kvaliteti događanja.
Predstavnik BICRO-a, gospodin Ivo Friganović, viši izvršni direktor Sektora za inovacije, sudionik je panela “Biti inovativan u Hrvatskoj” koji se održava u poslijepodnevnom dijelu konferencije.
Za sve dodatne informacije, program, govornike i prijave molimo posjetite www.intelektiv.com

IPARD Info dani u ŽK Slavonski Brod 14. i 15. ožujka
2012-03-14 10:38 - 2012-03-15 10:38
U Županijskoj komori Slavonski Brod održat će se prva u nizu radionica o IPARD-u, pretpristupnom programu Europske unije namijenjenom razvoju poljoprivrede u ruralnom razvoju. Ovaj cilus besplatnih radionica organizira Hypo Alpe-Adria Banka d.d. u suradnji s Ministarstvom poljoprivrede i Hrvatskom poljoprivrednom komorom. U okviru IPARD programa Hrvatskoj je na raspolaganju 244,8 milijuna eura do ulaska u punopravno članstvo 2013. godine kada će sektoru poljoprivrede na raspolaganju biti puno izdašnija sredstva koja će, samo u prvoj godini punopravnog članstva, iznositi 421 milijun eura. Hypo Alpe Adria Banka organizira IPARD INFO DANE kako bi potencijalne prijavitelje projekata, informirala o načinu i uvjetima korištenja bespovratnih sredstava iz programa IPARD te mogućnostima kreditiranja IPARD projekata. Predstavit će se primjeri uspješnih projekata te prenijeti iskustva, preporuke i stručne savjete vodećih IPARD konzultanata koji za sobom imaju niz uspješnih projekata financiranih iz programa IPARD. IPARD INFO DANI će se održati od ožujka do listopada diljem Hrvatske, od Dalmacije preko Istre i središnje Hrvatske do Slavonije i Baranje. Ako ste zainteresirani za sudjelovanje, javite se e-mailom službi HYPO EU Desk na eudesk@hypo.hr i pravodobno će te biti informirani o svim pojedinostima vezanim uz održavanje besplatnih informativnih radionica. Novosti će biti dostupne i na našim web stranicama uoči svake od radionica, kao i na: http://www.hypo-alpe-adria.hr/home.nsf/pages/javne_institucije-eu_desk-ipard_info_dani-1307

Trening: "Istraživanje tržišta-značaj, koristi i alati", Vukovar
2012-03-13 09:55
Treći besplatni trening o poduzetništvu u Vukovaru, u sklopu projekta InECo
U sklopu projekta InECo (Inovativno umrežavanje i gospodarska suradnja područja gradova Tuzle i Vukovara), financiranog od strane EU dana 07.02.2012. u Vukovaru održavaju se besplatni treninzi iz poduzetništva.

Trening je namijenjen predstavnicima malih i srednjih poduzeća, kao i svima koji žele započeti samostalan posao. Na treninzima se raspravlja o raznim naslovima kao što su kontrola stresa, komunikacijske vještine, motivacija, poslovno odlučivanje, prodajne i marketinške vještine itd.
Treći trening će biti održan datuma, 13.03.2012. godine u Vukovaru, na temu: „Istraživanje tržišta-značaj, koristi i alati“. Ukoliko ste zainteresirani nešto više naučiti o gerila marketingu, marketing informacijskom sustavu i ostalim zanimljivim temama vezane uz istraživanje tržišta i marketing, možete se prijaviti na slijedeći mail: kristina.glumac@vukovar.hr
Izradu Programa radionica i izvedbu provodi TERA TEHNOPOLISA u cilju pružanja pomoći poduzetnicima kako bi stekli znanje i vještine za uspješno upravljanje, kao i za poticaj potencijalnim poduzetnicima na osnivanje vlastitog posla.

Program se sastoji od 10 modula, a teme koje će se obrađivati u narednom razdoblju su:
Marketing – alati ispitivanja tržišta
Marketing – inovativne strategije i IT tehnologije
Strategija razvoja malog i srednjeg poduzetnika
Financiranje – izvještaji, cash-flow, oporezivanje
Operativno upravljanje – upravljanje kvalitetom
Strateško upravljanje – konkurentnost i inovacije
Strateško upravljanje – E-biznis
Nakon završetka edukacije, sudionici će imati priliku nastaviti svoj poslovni put u poduzetničkom inkubatoru Vukovar. Inkubator će omogućiti poduzetniku razvijanje poduzetničke ideje i pokretanje poslovanja, uzorkovanje, zaštitu ideje, pronalaženje strateškog partnera ili investitora.

Poslovni susreti na sajmu TAVOLA 2012, Kortrijk, Belgija, 12. ožujka 2012.
2012-03-12 15:12
Poslovni susreti prehrambene industrije
TAVOLA 2012
12. ožujka 2012 – Kortrijk (Belgija)
Sajam TAVOLA idealno je mjesto gdje se susreću profesionalci iz sektora fine delikatesne hrane i svježih proizvoda.
Posljednje događanje bilo je iznimno uspješno, okupivši gotovo 400 izlagača iz 12 zemalja te privukavši 18,000 posjetitelja iz 24 zemlje.
Smješten u srcu Europe, u Kortrijk-u u Belgiji, ove godine TAVOLA se održava od 11.-13.ožujka 2012.

Hrvatska gospodarska komora i Europska poduzetnička mreža Hrvatske suorganizatori su ovih poslovnih susreta te se uz našu pomoć možeteuključiti u ove dinamične i dobro popraćene susrete

Poslovni susreti prehrambene industrije
Poslovni susreti prehrambene industrije (Food Business Meetings) izvrsna su prilika za organizaciju sastanaka koji su vezani za komercijalnu i tehnološku suradnju, a organiziraju se u sklopu Tavola sajma 12.ožujka 2012. To je odličan način da optimizirate svoju prisutnost na sajmu kroz program prilagođenih, unaprijed organiziranih poslovnih sastanaka.

Ova je usluga besplatna i uključuje (za ponedjeljak 12.ožujka 2012):
– Ulaz na sajam
– Program od maksimalno 12 sastanaka s tvrtkama po Vašem odabiru, u periodu od 10:30 do 17:30
– Ručak od 12:00 – 13:00
– Ulaz na međunarodni VIP cocktail party u 18:00
– Pomoć u planiranju i pripremi Vašeg posjeta
– Srdačna dobrodošlica

Za posjetitelje koji dolaze iz udaljenijih zemalja organizator (EEN Belgija) nudi paket koji uključuje smještaj i poslovnu večeru, od nedjelje 11.ožujka 2012. – ova se usluga naplaćuje.
S kim se možete sastati na poslovnim susretima?
Poslovni susreti prehrambene industrije na TAVOLA sajmu ciljaju na profesionalce uključene u prehrambeni sektor, izlagače i posjetitelje sajma iz različitih Europskih zemalja, uključujući::
– Potencijalne kiljente: kupce iz malih i srednjih tvrtki, veletrgovce, trgovce na malo, agente, male tvrtke i prodavaonice delikatesama itd.
– Potencijalne tehnološke ili komercijalne partnere: proizvođale, istraživačke centre, laboratorije itd.
– Potencijalne dobavljače: pakiranje, pružatelji usluga, dobavljači opreme/strojeva itd.
– Partneri u logistici: transport, logistika, skladištenje itd.
– Javna i privatna tijela: škole, klasteri, obrazovne institucije itd.
– I brojne druge

Kako se mogu prijaviti i početi organizirati svoje sastanke?
Prijaviti se možete on-line te istim putem i odabrati sastanke:
Na službenim stranicama TAVOLA sajma:
http://www.tavola-xpo.be/en/food-business-meetings_51.aspx
Ili direktno na stranicama poslovnih susreta:
www.foodbusinessmeetings-tavola.be
Rok za registraciju je 24.veljače 2012.
Prednost registriranja što ranije moguće jest mogućnost postepenog odabira sastanaka, posebice s najpoznatijim sudionicima.
Nekoliko dana prije samog događanja zaključuje se online katalog sudionika te se spajaju sastanci sudionika kako bi se izradio raspored sastanaka za ponedjeljak 12.ožujka 2012-te.
Više informacija?
Slobodno nam se obratite s upitima:
Kristina Cappucci
kcappucci@hgk.hr
01/ 456 1761

Sajam prehrambenih proizvoda i delikatesa TAVOLA 2012, Kortrijk, Belgija
2012-03-11 12:47 - 2012-03-13 12:47
Ovim Vas putem informiramo o održavanju TAVOLA 2012 – vrlo zanimljivog sajma prehrambenih proizvoda i delikatesa koji se održava od 11-13.ožujka 2012. u belgijskom gradu Kortrijku. TAVOLA je strateško okupljalište svih profesionalaca sektora vrhunske svježe hrane iz Beneluksa i sjeverne Francuske.

Sajam, koji se inače održava svake dvije godine, 2010.te je okupio je 395 izlagača iz 12 zemalja, 18 000 posjetitelja, iz 24 zemalja – uglavnom iz Belgije, Nizozemske, Luksemburga i sjeverne Francuske.
Sektori koje sajam pokriva su:
– Proizvodi od krumpira, voća i povrća – Gotova jela i poslastice – Organska i ekološka hrana – Delikatese, specijaliteti i suha hrana – Zamrznuti prehrambeni proizvodi – Alkoholna i bezalkoholna pića, čaj i kava – Regionalni i etno prehrambeni proizvodi (novo) – Riba i plodovi mora – Proizvodi od mesa, divljači i peradi – Slastice, kruh i kolače – Mliječni proizvodi
Mogućnosti za Vas?
Nastup na sajmu kao izlagač
Sajam nudi izlagački prostor po povoljnim cijenama, a u pokrivanju određenih troškova sudjeluje i Hrvatska gospodarska komora. Pozivamo Vas da informacije koje se tiču izlaganja na štandu detaljnije istražite u dokumentima u privitku te ukoliko ste zainteresirani za izlaganje, ispunite obrazac iskaza interesa kojeg također prilažemo.
Sudjelovanje na međunarodnim poslovnim razgovorima
Neovisno želite li nastupiti na sajmu kao izlagač ili ne, otvaramo mogućnost da sudjelujete na poslovnim razgovorima koji omogućuju izravne sastanke s tvrtkama iz više europskih zemalja.
U organizaciji HGK- Europske poduzetničke mreže međunarodni poslovni razgovori održat će se 12.ožujka 2012, a koncipirani su na način da se prijavite na sastanke te među profilima prijavljenih tvrtki unaprijed odaberete one tvrkte koje su od ključnog interesa za Vaše poslovanje. Na taj način unaprijed sebi osiguravate održavanje onoliko sastanaka koliko želite, odnosno koliko je fizički možete u jednom danu (preko 10-ak, zašto ne?).
Poslovni razgovori su besplatni, međunarodnog karaktera, a prema dugogodišnjem iskustvu Europske poduzetničke mreže u organizaciji događanja ovog tipa, i vrlo korisni budući da pružaju izravan kontakt i na licu mjesta daju mogućnost za sklapanje poslovnih dogovora.

Poziv na edukaciju: "Inovacija poslovnog modela"
2012-03-08 09:19 - 14:19
Pozivamo Vas u četvrtak 8. ožujka 2012. u 9.30 sati u
Znanstveno tehnologijski park Sveučilišta u Rijeci – Step Ri
(Rijeka, kampus na Trsatu) na edukaciju:

Inovacija poslovnog modela
Što je poslovni model i kako ga inovirati?

Besplatne novine, taksi vožnja za 12 kuna, avionske karte po cijeni autobusnih, pekari bez brašna, banke bez šaltera… nastali su inovacijom poslovnih modela. Poslovni model već imaju svi koji nešto rade iako ga često vjerojatno nisu svjesni – rijetka su poduzeća koja „poznaju“ svoj postojeći poslovni model, koja razumiju razloge svoje uspješnosti kao i razloge povremenih neuspjeha. Razumijevanje i stvaranje poslovnog modela je neizostavan dio svake poslovne strategije, bez obzira da li se radi o malima ili velikima, proizvodnji ili trgovini, uslugama ili financijama, za razumijevanje (ne)uspjeha brodogradnje, bolnica, frizerskog salona, dućana s hranom, tržnice, kreditne kartice, izdavača novina, automobilske industrije, restorana, avio-prijevoznika…
Poslovni model, odnosno stvaranje novih načina povezivanja ljudi, zarađivanja i zadovoljavanja kupaca, jest poluga inoviranja koja će odrediti 21. stoljeće, to je u ovom trenutku najsnažniji alat za oživljavanje nekonkurentnih „starih“ djelatnosti. Inoviranje poslovnih modela još je relativno novo i neistraženo područje. Ipak, najvažnija osobina njihovog inoviranja je „demokratičnost“: za razliku od novih tehnologija i proizvoda, pa i usluga, nove poslovne modele s jednakim šansama mogu stvarati i bogati i siromašni, i velike i male organizacije u razvijenim i nerazvijenim zemljama.
Upravo stoga je inoviranje poslovnih modela prilika za hrvatska poduzeća. Iz perspektive malog tržišta i ograničenih mogućnosti ulaganja, stvaranje novih proizvoda je često „nemoguća misija“: traži velika ulaganja i nepostojeću infrastrukturu za komercijalizaciju. S druge strane, novi poslovni model omogućava zaradu iz koristi koje nastaju na znanju i boljem povezivanju tržišta, kupaca, dobavljača, partnera, banaka, trgovina, kanala distribucije, prodaje i komunikacije…
Sadržaj edukacije

– Što je poslovni model? – Kako analizirati postojeći poslovni model?– Inoviranje postojećeg poslovnog modela– Stvaranje novog poslovnog modela– Stvaranje poslovnog modela kod razvoja i komercijalizacije inovacije proizvoda ili usluge

Na edukaciji će biti prezentirane najnovije spoznaje o poslovnim modelima, postupcima inoviranja postojećih i stvaranja novih poslovnih modela te primjeri iz hrvatske poslovne prakse.
Predavanje je namijenjeno članovima uprave, poduzetnicima i onima koji to žele postati, osobama zaduženim za razvoj poslovnih procesa te razvoj proizvoda i usluga.
Dodatne osnovne informacije o inoviranju poslovnih modela s primjerima možete potražiti u knjizi Inovacija od ideje do tržišta autora Borisa Goloba koja je dostupna za download na adresi inovacija.4shared.com

Trajanje i način prijave
Mjesto održavanja: Znanstveno-tehnologijski park Sveučilišta u Rijeci d.o.o., Slavka Krautzeka 83/a, Rijeka (učionica na prvom katu)
Trajanje: 9:30-16:00 sati Sudjelovanje na seminaru je besplatno (seminari su financirani od strane Europske poduzetničke mreže)
Prijavite se tako što ćete poslati ispunjenu prijavnicu (u privitku maila) mailom na jbmarcelja@uniri.hr najkasnije do utorka, 6. ožujka 2012. do 16 h.
Eventualnu spriječenost molimo javiti na 051 265 962 ili 099 241 48 49.
Broj sudionika je ograničen, a prijave se prihvaćaju prema redoslijedu zaprimanja. Prijava druge osobe iz iste tvrtke prihvaća se u slučaju preostalih slobodnih mjesta. Dodatne informacije o seminaru možete dobiti putem telefona pozivom na broj: +385 (0)51 265 962 ili 051 265 961.
Edukaciju će održati autor Boris Golob, mag.ing. poslovni savjetnik specijaliziran za postupke inoviranja proizvoda, usluga i poslovnih modela. Kao savjetnik vlasnika i uprava poduzeća je sudjelovao u projektima razvoja i komercijalizacije inovacija u trgovini, uslužnim djelatnostima, ugostiteljstvu, metalnoj industriji, proizvodnji roba široke potrošnje, IT sektoru i energetici. 2009. objavljuje e-knjigu „Inovacija od ideje do tržišta“2008. polazi edukaciju Excellence in Innovation Management EFQM Brussels, 2011. završava edukaciju iz Outcome-Driven Innovation metodologije na Strategyn Institute SAD, 2012. polazi Business Model Workshop & Masterclass kod dr Alexandera Osterwaldera. Od 2010. godine je direktor Znanstveno-tehnologijskog parka Sveučilišta u Rijeci.

Poziv na konferenciju: "EUREKA za inovativne regije"
2012-03-07 09:28 - 2012-03-08 15:28
U sklopu mađarskog predsjedanja EUREKA programom, u razdoblju od 07-08. ožujka, 2012. godine održati će se konferencija „EUREKA za inovativne regije“ u Pečuhu, Mađarska.Cilj konferencije je povezati predstavnike različitih inicijativa (SEE-ERANET, WBC-INCO.NET, Danube Strategy) koje imaju ključnu ulogu u istraživačko-razvojnoj regionalnoj suradnji i predstavnike EUREKA programa kako bi istražili potencijalne sinergije između istih i pronašli načine za suradnju.
Ciljna područja konferencije će biti:
– Uloga programa EUREKA u regionalnoj suradnji, sinergijama s SEE-ERANET, WBC-INCO.NET, Danube Strategy
– Aktivnosti istraživanja i razvoja u Kohezijskoj politici, regionalni aspekti u odnosu na Horizon 2020
– Paralelna „networking“ događanja (tematski fokusi su: ICT industrija, prehrambene tehnologije, upravljanje vodom) tijekom konferencije s ciljem promoviranja i kreiranja novih projekata unutar EUREKA-EUROSTARS programa
U sklopu konferencije biti će organizirana i Gala večera za sudionike konferencije u Hotelu Corso, Pečuh, u večernjem terminu 07. ožujka.Sve praktične informacije vezane uz konferenciju dostupne su na stranici:http://eureka.kormanv.hu/eureka-for-smart-regions-pecs
Za organizacijske detalje molimo kontaktirajte:Ms. Nora JeneyMinistarstvo gospodarstva MađarskeTel: + 36 1 374 2976nora.jeney@ngm.gov.hu

Radionica "Patentne baze kao izvor informacija"
2012-02-29 14:58
Ured za transfer tehnologije Sveučilišta u Splitu kao partner u Europskoj poduzetničkoj mreži i pod pokroviteljstvom Splitsko-Dalmatinske županije u mjesecu veljači održava niz radionica o Intelektualnom vlasništvu.
Radionice će se održati u sjevernoj zgradi Sveučilišne knjižnice Sveučilišta u Splitu, R. Boškovića 31. Zbog ograničenog broja mjesta lijepo vas molimo da se što prije registrirate.
Više informacija možete pronaći u informativnom letku, a prijaviti se možete putem on-line formulara.

Okrugli stol: “Uloga inovacijske infrastrukture u internacionalizaciji inovativnog poduzetništva ”
2012-02-28 14:46
BICRO u okviru Europske poduzetničke mreže Hrvatske (EEN) i međunarodnog projekta FIDIBE (Razvoj inovativnih poslovnih parkova sa svrhom jačanja inovativnosti i poduzetništva) organizira
okrugli stol na temu:
“Uloga inovacijske infrastrukture u internacionalizaciji inovativnog poduzetništva ”
koji će se održati 28. veljače 2012. u Hypo centru (Zagreb, Slavonska avenija 6, dv. Mljet i Lastovo) s početkom u 10 sati.
Okrugli stol je zamišljen kao mjesto susreta stručnjaka iz prakse kako bi s okupljenima podijelili svoja iskustva, razmišljanja i preporuke vezano uz internacionalizaciju inovativnog poduzetništva. Gosti okruglog stola biti će pomoćnik ministra gospodarstva Darko Lorencin, dr. sc. Hrvoje Meštrić iz MZOS-a, mr. sc. Marija Rajaković, ravnateljica Uprave za OP za regionalnu konkurentnost, Boris Golob, direktor Znanstveno tehnologijskog parka Sveučilišta u Rijeci – SteP Ri i Antonija Mršić, BICRO; voditeljica Odjela za suradničko istraživanje i razvoj.Dalibor Marijanović, direktor BICRO-a uvodno će otvoriti raspravu kratkom prezentacijom o projektima EEN i FIDIBE te ulozi BICRO-a u poticanju razvoja inovacijske infrastrukture kao katalizatora inovacija. Također, biti će predstavljeni učinci Programa razvoja tehnologijske infrastrukture – TEHCRO za razdoblje 2007. – 2011.g.
Cilj okruglog stola je ukazati na važnost uloge inovacijske infrastrukture u internacionalizaciji inovativnog poduzetništva kroz sljedeće teme: – Identifikacija kanala za internacionalizaciju (EEN)– Kako tehnološki parkovi mogu pomoći inovativnom poduzetniku u razvoju proizvoda – SMART Specialisation – kako regije učiniti uspješnijima korištenjem principa “pametne specijalizacije” – Strategija razvoja regionalne infrastrukture – Projekt Svjetske banke: „Science & Technology Project Croatia“ – primjer dobre prakse za cijelu regiju
Moderator okruglog stola biti će Miodrag Šajatović, glavni urednik poslovnog tjednika Lider.
Pozivaju se poduzetnici i voditelji tehnoloških parkova da se aktivno uključe i daju svoj doprinos u raspravi na temu okruglog stola. Svoje sudjelovanje molimo potvrdite ispunjavanjem ONLINE prijave kojoj možete pristupiti OVDJE ili na e-mail adresu: doris.boras@bicro.hr zaključno do 27. veljače 2012.
Sudjelovanje na okruglom stolu je besplatno.
PRIJAVNICA
PROGRAM
POZIV

Predstavljanje ponude članica iz djelatnosti ribarstva i prerade ribe na sajmu SAPORE – Tasting Experience
2012-02-25 10:25 - 2012-02-28 10:25
Hrvatska gospodarska komora – Županijska komora Rijeka, ove godine u suradnji s Županijskom komorom Zadar, organizira predstavljanje ponude članica iz djelatnosti ribarstva i prerade ribe na sajmu SAPORE – Tasting Experience, Rimini, koji će se održati 25 – 28. veljače 2012. godine u gradu Rimini, Italija (http://en.saporerimini.it/fair/medseafood_expo_presentation.asp).

U prilogu dostavljamo popis tvrtki koje će nastupiti na zajedničkom izložbenom prostoru HGK – ŽK Rijeka i ŽK – Zadar (paviljon A5, štand broj 189).

U suradnji s Komorom Rimini, partnerom u EEN mreži, organizirana je posjeta predstavnika Komore, a događanje promovirano među potencijalnim poslovnim partnerima iz regije Emilia Romagna.

2. Međunarodni poslovni susreti s područja TURIZMA & VINA, 24. veljače u Beogradu
2012-02-24 08:00 - 20:00
Europska poduzetnička mreža Srbije 24.veljače 2012. organizira 2. Međunarodne poslovne susrete u sklopu Međunarodnog sajma turizma i vina u Beogradu (23. – 26. 02. 2012. godine).
Ovaj sajam je jedan od najvažnijih događaja iz ovih područja u Jugo-Istočnom dijelu Europe. Prošlogodišnji poslovni susreti su prošli jako uspješno, pa Vas EEN Srbija u istom tom duhu i ove godine poziva na sudjelovanje.
Poslovni susreti će biti odvojeno organizirani, s obzirom da su dvije teme.
Za poslovne susrete “Vino” se možete prijaviti putem sljedećeg linka www.eenbrokerage.info.
Prijave su moguće do 14. veljače, a sudjelovati mogu:
– Proizvođači vina– Trgovci vinima– Somelijeri– Uvoznici vina– Trgovci vinima na veliko– Hoteli– Restorani– Bar menadžeri– Ugostitelji– “Catering” – tvrtke
Partnere za bilateralne sastanke možete birati online od 15.-21. veljače 2012.
Kontakt osoba za sve sosatne informacije:Srđan Milivojević Nacionalna Agencija za regionalni razvojMob: +381 64 8018 626, Faks: +381 11 3346 601srdjan.milivojevic@narr.gov.rs
SUDJELOVANJE NA POSLOVNIM SUSRETIMA JE BESPLATNO.
Za poslovne susrete “Turizam” se možete prijaviti popunjavanjem online obrasca na www.b2match.eu/bitbe2012
Krajnji rok za prijavu je 10. veljače, a sudjelovati mogu:
– tur operateri– turističke agencije– turističke organizacije – hoteli – restorani – hosteli – ski centri – toplice i sl.
Krajnji rok za zakazivanje bilateralnih sastanaka je 16. veljače 2012. godine, a partneri za bilateralne sastanke se biraju na gore navedenom linku među već prijevljenim tvrtkama.
Kontakt osobe za sve dodatne informacije:
Marija Nikolić +381 19 445312, e-mail: marija.nikolic@narr.gov.rs, iSvetlana Nikolić +381 19 445311, e-mail: svetlana.nikolic@narr.gov.rs

Radionica "Zaštita izuma patentom"
2012-02-23 14:57

ŽK Osijek na Međunarodnom sajmu turizma u Beogradu
2012-02-23 13:56
Beograd, Srbija, 23.02.2012.
ŽK Osijek organizirat će zajednički nastup gospodarstvenika Osječko-baranjske županije na 34. međunarodnom sajmu turizma (ITTFA) koji se održava od 23. do 26. veljače u Beogradu.
Prethodne godine na Sajmu turizma svoju ponudu predstavilo je više od 880 izlagača, a broj posjetitelja premašio je 58.000. Međunarodni karakter ove manifestacije potvrđuje više od 250 inozemnih izlagača iz 43 zemlje. Za ovaj je poslovni sajam svake godine zainteresiran sve veći broj izlagača iz cijelog svijeta.
Pod okriljem Sajma turizma od 2005. godine održava se i Sajam ugostiteljske opreme – Horeca, a u istom terminu održava se i Međunarodni sajam vina Beowine.
